《自和前韵答达善》
宋代·舒岳祥

一字不轻王达善，忽看唾玉落钩银。
共评中说跻尊魏，谁草玄经饰美新。
大泽深山容避地。蓬莱弱水叹扬尘。
与君同勘丹经诀，长饭青精养谷神。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。